Man word beskuldig van R150 miljoen se WVF-Ters-bedrog | Maroela Media
'n 29-jarige sakeman van Skinkwater, Hammanskraal naby Pretoria, het Maandag vlugtig in die gespesialiseerde handelsmisdaadhof verskyn op aanklag van korrupsie.
Thabo Abel Simbini is tydens 'n klandestiene operasie in hegtenis geneem deur beamptes van die direktoraat vir prioriteitsmisdaadondersoeke (die Valke). "Simbini is op heterdaad betrap toe hy omkoopgeld aan 'n beampte van die departement van indiensneming en arbeid betaal het," het Sipho Ngwema, woordvoerder van die nasionale vervolgingsgesag, in 'n verklaring gesê.
Impossible Solutions, 'n maatskappy wat aan Simbini behoort, het na bewering vervalste eise by die Werkloosheidsversekeringsfonds se Covid-19-Ters-verligtingskema ingedien namens persone wat nie by die maatskappy werksaam is nie. Die maatskappy het vermoedelik reeds 'n bedrag van R150 miljoen ontvang vir Ters-eise wat ingedien is.
Die Valke se ondersoek oor Simbini se eise duur voort.
"Simbini is versoek om nie te pleit nie en die saak is tot 18 November uitgestel vir verdere ondersoek en sodat die staatsaanklaer 'n bedrogdossier kan opstel. Die beskuldigde bly in aanhouding. Die staat sal na verwagting sy aansoek om borgtog teenstaan."
Verstaan nie die foto vir die artikel nie?
Lae lae luis ..en intussen is daar werklike personeel van ander maatskappye wat sonder die voordeel moes gaan…
Noe hoeveel eise moet jy instuur om oor die R150 miljoene te kry…. Waar is die checks en banances…. Inside job!
Dit kom van BEE maatskappye.Oral word bedrog gepleeg om hulle self te verryk en voel vere vir hulle eie mense wat die geld eerder nodig het net om te oorleef.Talle maatskappye onder blanke bestuur en blanke besit word teen gediskrimineer omdat hulle nie BEE geregistreer is nie maar hulle het 'n groot aantal swart werkers indiens.Baie besighede moes toemaak en werkers aflê wat veroorsaak het dat werkloosheid in die land die hoogste not ooit is.
Ons kan nie eens die geld wat ons veronderstel is om te kry uit TERS uitkry nie, maar "our people" het miljoene ontvang!!!